alexandrainst/scandi-wiki huggingface dataset:
Hans Peter L'Orange

Hans Peter L'Orange () var ein norsk arkeolog og kunsthistorikar.

Utdanning 

L'Orange voks opp i Oslo. Etter examen artium i 1921 gjekk han gjennom Krigsskulen i 1922. Deretter studerte han kunsthistorie og gresk, vart magister i filosofi i 1927 og til slutt dr.philos. i 1933 på ei avhandling om historia til det seinantikke portrettet. Frå 1930-36 var han universitetsstipendiat, men var busett i Roma frå slutten av 20-åra til den andre verdskrigen braut ut. Frå 1942 var han professor i klassisk arkeologi ved Universitetet i Oslo i over 30 år, fram til 1973 då han gjekk av med pensjon. Forøvrig var han gjesteprofessor ved Harvard University's Dumbarton Oaks Library i Washington D.C. i 1950 og ved Johns Hopkins University i Baltimore frå 1966–67.

Forsking 

Som forskar utmerka han seg særleg ved å studera perioden mellom antikken og mellomalderen. Han arbeidde mykje med å studera det sein-antikke portrettet, Konstantinsbogen, hellenistisk og romersk herskarkult, mosaikk, skulpturfunna i Sperlonga og ei rikt utsmykt langobardisk kyrkje i Cividale i Nord-Italia, kalla Tempietto. 
L'Orange var den viktigaste drivkrafta bak skipinga av Det norske institutt i Roma i 1959, i samarbeid med arkeologen Hjalmar Torp og private sponsorar. L'Orange var styrar for instituttet frå 1959–73. 

L'Orange gav ut ei lang rekkje bøker og mange artiklar. Ved sida av dei vitskaplege utgjevingane sine, skreiv han òg meir populærvitskaplege skrifter, der han med god forteljarevne fokuserte på samanhengen mellom ulike kulturfenomen. I 1969 vart han tildelt Norsk kulturråds ærespris. L'Orange døydde i Oslo i 1983.

Verk 
(utval)
 Studien zur Geschichte des spätantiken Porträts (1933, dr.avh.) (i samarbeid med A. von Gerkan) 
 Der spätantike Bildschmuck des Konstantinsbogens (1939) 
 Fra antikk til middelalder (1943)
 Apotheosis in Ancient Portraiture (1947) 
 Keiseren på himmeltronen (1949) 
 Studies on the Iconography of Cosmic Kingship in the Ancient World (1953), (i samarbeid med P. J. Nordhagen) 
 Mosaikk fra antikk til middelalder (1958), 
 Mot middelalder (1963), 
 Art Forms and Civic Life in the Late Roman Empire (1965) 
 Romerske keisere i marmor og bronse (1967), (i samarbeid med Hjalmar Torp o.a.) 
 Il tempietto longobardo di Cividale (1977), 
 Oldtidens bygningsverden (1978),

Kjelder 

 Store Norske Leksikon om L'Orange.
 Utdjupande artikkel om L'Orange, skriven av Kristin Eliassen for Norsk Biografisk Leksikon.

Denne artikkelen bygger på «Hans Peter L'Orange» frå ,  den 8. mars 2010.  
 
Vitskapsfolk frå Oslo
Norske arkeologar
Professorar ved Universitetet i Oslo
Norske kunsthistorikarar
Vinnarar av Norsk kulturråds ærespris
Forbrukartvistutvalet

Forbrukartvistutvalet, forkorta FTU, er eit domstolliknande forvaltningsorgan som
avgjer tvistar i forbrukarsaker som gjeld kjøp av varer, handverkartenester og saker om angrerett. Handsaminga i Forbrukartvistutvalet er gratis, og utvalet sine avgjerder får rettskraft og tvangskraft dersom dei ikkje blir tatt inn for domstolane innan ein frist på fire veker etter at vedtaket er forkynt. Før ei sak kan avgjerast av Forbrukartvistutvalet, må den først ha vore til handsaming hos Forbrukarrådet. Forbrukarrådet si oppgåve er å mekle mellom partane for å få til ei løysing som begge kan leve med. Dersom ein ikkje oppnår semje, kan ein eller begge partar krevje at saka blir handsama og avgjort i Forbrukertvistutvalget. Både Forbrukarrådet og Forbrukartvistutvalet skal innta ei uhilda og nøytral haldning i handsaminga av sakene. 

Utvalet fekk mykje publisitet i pressa då dei i 2004 slo fast at det gjaldt 5 års reklamasjonstid, og ikkje to år, for mobiltelefonar .

Bakgrunnsstoff 
 Forbrukartvistlova på Lovdata
 Forbrukertvistutvalget.no

Kjelder 
 Denne artikkelen bygger på «Forbrukartvistutvalet» frå , den 8. mars 2010.

Fotnotar 

Sivilprosess
Thomas Sørensen

Thomas Løvendahl Sørensen () er ein dansk fotballspelar, som i 2009/10-sesongen spelar for Stoke City i engelsk Premier League og for det danske landslaget. Han har spelt i to store meisterskap for Danmark: VM i fotball 2002 og EM i fotball 2004.

Sørensen vart fødd i Fredericia. Han starta karrieren sin i Odense Boldklub i 1995. Han gjekk i 1996 på lån til Vejle BK der han spelte seks kampar. I 1997 gjekk han til Svendborg fB der han fekk 50 kampar. I 1998 reiste han til England og Sunderland, der han mellom anna heldt den norske landslagskeeperen Thomas Myhre på reservebenken i 2002/03-sesongen. Sørensen spelte i Sunderland fram til 2003, då han gjekk til Aston Villa. Han spelte 139 ligakampar for Aston Villa fram til 2008, då han gjekk til Stoke City.

Thomas Sørensen debuterte for det danske A-landslaget i november 1999, som innbytar for ein skada Peter Schmeichel. Under fotball-EM i 2000 var han reservekeeper for Danmark. I 2001 vart han fast landslagskeeper for Danmark under kvalifiseringskampane til fotball-VM i 2002, og spelte alle Danmark sine kampar under VM. Han spelte òg i alle Danmark sine kampar under fotball-EM i 2004.

Sørensen har to born.

Kjelder 
Denne artikkelen begynte med ei omsetjing frå bokmålswikipediaen 8. mars 2010.

Danske fotballspelarar
Odense-spelarar
Vejle-spelarar
Sunderland-spelarar
Aston Villa-spelarar
Stoke-spelarar
Folk frå Fredericia
Aleksandr Litovtsjenko

Aleksandr Dmitrijevitsj Litovtsjenko () var ein ukrainskfødd russisk målar som spesialiserte seg i å skildre det moskovittiske Russland av det 16. og 17. hundreåret. Han var fødd i Kremensjuk og døydde i St. Petersburg.

Liv og gjerning

Litovtsjenko studerte ved St. Petersburgs kunstakademi. Trass i at han vart kritisert av sine medstudentar for heller oppstylta komposisjonar, vart han tildelt ei mindre gullmedalje for si framstilling av Karon som ror sjelene etter dei døde over Styx. Saman med fleire andre yngre målarar utfordra han akademismen som var rådande ved kunstakademiet. I 1863 forlet han dette for å drive som målar. Han gjekk med i Peredvizjnikij-rørsla i 1876.

I 1868 vart Litovtsjenko godkjend som akademi-målar for eit bilete av ein falkoner som var tilsett ved hoffet til tsar Aleksej. Mellom dei større verka hans, vart Ivan den skrekkelege viser sine skattar til Jerome Horsey (1875) erverva av tsaren til Russlands Museum i St. Petersburg. Tsar Aleksej og erkebiskop Nikon ærar dei jordiske leivningane av patriarken Filip (1886) vart kjøpt av Pavel Tretjakov til Tretjakovgalleriet i Moskva, til liks med dei beste portretta Litovsjenko hadde måla.

Litovtsjenko vert også hugsa som opphavsmann til sju veggmåleri i Frelsaren Kristus-katedralen i Moskva, og for ein serie ikonar til minnesmerket over Krimkrigen i Sevastopol.

Kjelder

Denne artikkelen bygger på «Alexander Litovchenko» frå ,  den 8. mars 2010.  

 Russiske målarar
 Historiemålarar
 Målarar frå 1800-talet
 Folk frå Krementsjuk
Peredvizjniki
Norske sosialministrar

Norske sosialministrar er ei oversikt over statsråder i det tidlegare Sosialdepartementet, som var namnet på eit departement i åra 1913–1993 og 2002–2004. 

Opptakta til departementet var Departementet for sociale saker, handel, industri og fiskeri som vart oppretta 3. juni 1913 med Johan Castberg som initiativtakar og den første statsråden i departementet, i Gunnar Knudsen si andre regjering.

Sosialdepartementet vart skilt ut frå dette dåverande Departementet for sociale saker, handel, industri og fiskeri ved Kongeleg resolusjon 8. september 1916. Frå 1993 til 2001 heitte departementet Sosial- og helsedepartementet, så Sosialdepartementet 2002-2004, og deretter blei dette Arbeids- og sosialdepartementet i 2004-2006. Dette siste blei då nedlagt, og erstatta av Arbeids- og inkluderingsdepartementet.

Statsrådar 

   *Fra 1. oktober 2004 arbeids- og sosialminister

Kilder 
 Denne artikkelen bygger på «Norske sosialministrar» frå , den 8. mars 2010. 
  som nemnde:

 Norge - Statsråder – med tiltredelsesdato. Store Norske Leksikon. Besøkt 22. november 2009.
 Arbeids- og inkluderingsdepartementet : Statsråd 1846 -. Arbeids- og inkluderingsdepartementet. Besøkt 22. november 2009.

 
Sosialministrar
Rakel Seweriin

Rakel Seweriin (), fødd i Hof i Vestfold, var ein norsk politikar frå Arbeidarpartiet, og ein av dei første kvinnelege statsrådane i Noreg. Ho sat i alt seks periodar på Stortinget – 24 år – og er  den kvinna som har vore lengst på tinget.  Ho var også ein av initiativtakarane til å gje ut den illegale avisa Fri Fagbevegelse i 1940.

Regjeringa 
2. november 1953 - 21. januar 1955 Statsråd og sjef for Sosialdepartementet (sosialminister) i Oscar Torp si regjering
21. januar 1955 - 1. august 1955  Statsråd og sjef for Sosialdepartementet (sosialminister) i Einar Gerhardsen si tredje regjering

Kjelder 
 

Norske sosialministrar
Ap-statsrådar
Statsrådar i Regjeringa Torp
Statsrådar i Regjeringa Gerhardsen III
Stortingsrepresentantar 1945-1949
Stortingsrepresentantar 1950-1953
Stortingsrepresentantar 1954-1957
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Stortingsrepresentantar frå Ap
Stortingsrepresentantar for Oslo
Folk frå Hof
Folk frå Holmestrand
Froskemunnfamilien

Froskemunnfamilien (Podargidae) er ein biologisk familie av 16 nattaktive fugleartar plassert i sin eigen orden Podargiformes. Dei lever i området frå India gjennom det sørlege Asia til Australia.

Namnet froskemunn kjem av det store, flate nebbet og  det froskeliknande gapet, som dei brukar til å snappe insekt med. Dei er svake flygarar.

Om dagen kviler froskemunnar stille på ei grein og liter på  at den kamuflerande fjørdrakta gjer han umerkeleg. Hoa legg opptil tre kvite  egg i kullet i gaffelen på ei grein, og hoa rugar om natta medan hannen tar ruginga på dagen. 

Artane i slekta Podargus er store froskemunnar med leveområde i  Australia og Ny-Guinea, dei har massive flate, breie nebb. Podargus er kjente for å ta større byttedyr som frosk, mus, osv., som dei nokon gonger slår mot ein stein før dei svelgjer byttet. Dei ni Batrachostomus-froskemunnane finst i tropisk Asia. Dei har mindre og meir avrunda nebb og er i det store insektetarar. Både Podargus og Batrachostomus har bustar rundt nebbrota, og Batrachostomus har andre, lengre bustar som kan ha ein funksjon som vern mot insekt. 

I april 2007 vart det skildra ei ny slekt av froskemunnar på Salomonøyane. Slekta fekk vitskapleg namn Rigidipenna, ho har ein art og norsk artsnamn er salomonfroskemunn.

Artsliste 

Froskemunnar i rekkjefølgje etter eBird/Clements Checklist v2019 med norske namn etter Norske navn på verdens fugler:
 
Slekt Podargus
 Uglefroskemunn, P. strigoides, Tawny Frogmouth, Latham, 1801, (LC)
 Marmorfroskemunn, P. ocellatus, Marbled Frogmouth, Quoy & Gaimard, 1832, (LC)
 Kjempefroskemunn, P. papuensis, Papuan Frogmouth, Quoy & Gaimard, 1832, (LC)

Slekt Rigidipenna
 Salomonfroskemunn, Rigidipenna inexpectata, Solomons Frogmouth, Hartert, 1901, (NT)

Slekt Batrachostomus
 Kurrefroskemunn, B. auritus, Large Frogmouth, Gray, 1829, (NT)
 Dulitfroskemunn, B. harterti, Dulit Frogmouth, Sharpe, 1892, (NT)
 Bandolærfroskemunn, B. septimus, Philippine Frogmouth, Tweeddale, 1877, (LC)
 Stjernefroskemunn, B. stellatus, Gould's Frogmouth, Gould, 1837, (NT)
 Singalesarfroskemunn, B. moniliger, Sri Lanka Frogmouth, Blyth, 1846, (LC)
 Burmafroskemunn, B. hodgsoni, Hodgson's Frogmouth, Gray, 1859, (LC)
 Sumatrafroskemunn, B. poliolophus, Sumatran Frogmouth, Hartert, 1892, (NT)
 Borneofroskemunn, B. mixtus, Bornean Frogmouth, Sharpe, 1892, (NT)
 Javafroskemunn, B. javensis, Javan Frogmouth, Horsfield, 1821, (LC)
 Malayfroskemunn, B. affinis, Blyth's Frogmouth, Blyth, 1847
 Palawanfroskemunn, B. chaseni, Palawan Frogmouth, Stresemann, 1937
 Sundafroskemunn, B. cornutus, Sunda Frogmouth, Temminck, 1822, (LC)

Kjelder 
 Denne artikkelen bygger på «Frogmouth» frå , den 7. mars 2010.

Fotnotar

Bakgrunnsstoff 
 UF vitskapsfolk oppdagar ei ny fugleslekt av froskemunnar på Salomonøyane 
 Videoar med froskemunnar frå the Internet Bird Collection

 
Natteramnar
Fuglar i den orientalske regionen
Fuglar i den australske regionen
Fengsling utan lov og dom

Fengsling utan lov og dom er eit omgrep som vert brukt for å omtala høve der individ vert haldne til fange av eit statsapparat utan at formelle siktingar er på plass.

Det er fyrst og fremst diktatur som fengslar folk utan lov og dom, men det hender òg at statar med demokratisk valde regjeringar held folk fengsla i lang tid utan at dei har vorte rettsleg dømde. Når dette bryt med lovene i landet freistar regjeringa som oftast å finna årsaker skal rettfedgiggjera fengslingane og få dei til å sjå lovlege ut. Nokre gonger vert det òg nytta propaganda for å skremma innbyggjarane, slik at dei ikkje skal protestera når regjeringa set seg ut over lova. Mellom demokratiske statar med fengsling utan lov og dom finn ein:
 fengslingar ved Fangeleiren ved Guantánamobukta (USA)
 Minister’s Security Certificate (Canada)
 fengsling av nordirske repubikanske politikarar utan lov og dom (Storbritannia)
 fengsling av palestinarar utan lov og dom (Israel)

Døme
Land som (tidlegare) tillét fengsling utan lov og dom, var mellom anna
Sør-Afrika under apartheid. Der fanst «administrativ forvaring».

Sjå òg 
Habeas corpus
ARB-dommarpanel

Kjelder

Fangenskap
Diego Benaglio

Diego Benaglio () er ein sveitsisk fotballspelar, som spelar som keeper for det tyske laget Wolfsburg og det sveitsiske landslaget.

Benaglio vart fødd i Zürich. Den første fotballklubben hans var Grasshoppers i Zürich. Som ungt talent gjekk han derfrå til Stuttgart i Tyskland. Der var han tredjekeeper, under Timo Hildebrand og Thomas Ernst i rangordninga, seinare under Hildebrand og Dirk Heinen. Han fekk ingen A-lagskampar for Stuttgart, og då Hildebrand var om lag på same alder som han, såg Benaglio inga framtid i den tyske klubben. I 2005 gjekk han difor over til CD Nacional Madeira i den portugisiske ligaen.

22. januar 2008 kunngjorde Wolfsburg at den sveitsiske landslagskeeperen hadde skrive kontrakt med dei fram til sommaren 2012. Han fekk draktnummer 1 i 2008/09-sesongen og var med på å vinna den første Bundesligatittelen til Wolfsburg nokon sinne i den sesongen. I oktober 2009 forlenga han kontrakten med Wolfsburg til 2013.

Benaglio debuterte for det sveitsiske landslaget i ein vennskapskamp mot Kina 3. juni 2006, som Sveits vann 4-1. Han var med til fotball-VM i 2006 som Sveits sin tredjekeeper, etter Pascal Zuberbühler og Fabio Coltorti. 5. februar 2008 kunngjorde den dåverande landslagssjefen Köbi Kuhn at han satsa på Benaglio som førstekeeper til fotball-EM i 2008. Han har sidan forsvart denne posisjonen.

Kjelder
Denne artikkelen begynte med ei omsetjing frå tysk wikipedia 9. mars 2010.

Sveitsiske fotballspelarar
Grasshoppers-spelarar
Stuttgart-spelarar
Madeira-spelarar
Wolfsburg-spelarar
Sveitsiske deltakarar under sommar-OL 2012
Spelarar i Fotball-VM 2014
RS «Frithjof»

RS (7) «Frithjof» var den første redningsskøyta med motor. Ho var og bygd for å kunne brukast som fiskefartøy.

Redningsselskapet vedtok i 1893 å bygge ei skøyte som ein skulle setje motor i. Redningsfunksjonen skulle kombinerast med fiske. Det vart inngått avtale med Edvard Johannessen Meisfjord om bruk av skøyta som garnbåt. Han overtok «Frithjof» frå båtbyggjar Erik Iversen, Hemnesberget i juni 1894.

Om hausten skulle Trondhjems Mekaniske Værksted (TMV) sette inn ein motor på 12 hk. Motoren skulle leverast av Campbell Gas Engine Company, Halifax, England. Han vart forseinka og ved montering synte det seg at viktige delar mangla. Dei måtte lagast av TMV. Motoren vog nærmare 2000 kg, og det var store problem med å få han til å passe i skøyta. Den 1. februar 1895 var skøyta klar for innsats for Redningsselskapet. 

«Frithjof» fungerte aldri tilfredsstillande. Det vart ikkje utført eit einaste redningsoppdrag og resultatet av fisket var lite tilfredsstillande. I 1896 vedtok Redningsselskapet å selje skøyta. Båt og motor vart seld kvar for seg. «Frithjof» vart stroken or skøyteregisteret. Registreringsnummeret vart overteke av RS 7 «Bergen».

Redningsselskapet ville kalle skøyta «Fridtjof Nansen», men fekk ikkje løyve til det. Namnet vart skrive «Frithjof» av førar Meisfjord. Redningsselkapet skreiv «Fridthjov».

Kjelder
Bjørn Foss: Fra seil til vannjet. Historien om redningsskøytene  Norsk Maritimt Forlag 2002

Frithjof
Skip frå 1894
Ján Mucha

Ján Mucha () er ein slovakisk fotballspelar som har spela som keeper for det polske laget Legia Warszawa og det slovakiske landslaget.

Mucha vart fødd i Belá nad Cirochou i Prešov-provinsen aust i Slovakia. Han begynte karrieren sin i den lokale klubben TJ Slovan Belá nad Cirochou. Derfrå gjekk han til MŠK Snina og seinare til Inter Bratislava. Han var to sesongar i A-stallen der, men utan å spela nokon kampar. Sommaren 2002 gjekk han til MŠK Žilina. Med det vann han den slovakiske meisterskapen to gonger. I 2005 var han på lån eit halvt år hjå 1. HFC Humenné.

Sommaren 2005 skreiv Mucha kontrakt for Legia Warszawa i Polen. I 2005/06-sesongen var han andreval som keeper, etter Łukasz Fabiański. Då han gjekk til Arsenal i 2007 vart Mucha førstevalet som keeper. Med Legia vann han den polske cupen  2007/08 og den polske supercupen i 2008. I januar 2010 skreiv Mucha under kontrakt med Everton i England. Han skal slutta seg til dei i juli 2010.

Mucha debuterte for det slovakiske landslaget 6. februar 2008 i ein vennskapskamp mot Ungarn på Kypros. Kampen enda 1-1. Han spelte seks av Slovakia sine kampar under kvalifiseringa til fotball-VM i 2010.

Kjelder
Denne artikkelen begynte med ei omsetjing frå engelsk wikipedia 9. mars 2010.

Slovakiske fotballspelarar
Everton-spelarar
Spelarar i Fotball-VM 2010
Spelarar i Fotball-EM 2016
Dine-kompensasjonen

Dine-kompensasjonen er eit omgrep i meteorologi som seier at netto massekonvergens i ei luftsøyle må vere lik netto massedivergens frå same luftsøyle. Dette medfører mellom anna at stigande luft i atmosfæren må balanserast av same mengd søkkande luft eller subsidens. 

Dine-kompensasjonen gjeld særleg for sirkulasjonar på mesoskala (til dømes superceller) og i tropiske sirkulasjonar på både stor- og mesoskala. Til dømes er det ikkje uvanleg å sjå cirrus i antisyklonsk utstrøyming frå ein tropisk orkan på satellittbilete. 

Dine-kompensasjonen merkar ein på ein annan måte på midlare breiddegrader, sidan høgtrykk i høgda ikkje nødvendigvis følgjer lågtrykka ved bakken. Jetstraumar og andre fenomen i høgare nivå kan medverke til eller oppretthalde konvergens og divergens i lågare nivå.

Kjelder
Denne artikkelen bygger på «Dine's compensation» frå ,  den 9. mars 2010.  
 

Atmosfærisk dynamikk
René Adler

René Adler () er ein tysk fotballspelar som har spela som keeper for Bayer Leverkusen og det tyske landslaget.

Adler vart fødd i Leipzig og begynte fotballkarrieren i det lokale laget Leipzig. I 2000 gjekk han over til ungdomslaget til Bayer Leverkusen, og spelte på andrelaget der frå 2002. I den første tida budde 15-åringen hjå keepertrenaren Rüdiger Vollborn og familien hans.

I 2003/04-sesongen kom Adler med i A-lagsstallen til Bayer Leverkusen. I mai 2006 fekk Adler brot i eit ribbein på trening. Ribbeinet vart forsterka med ei titanplate. Han var ute av aksjon til februar 2007. Kort tid etterpå, 25. februar 2007, fekk han bundesligadebuten sin mot Schalke, då førstekeeperen Hans-Jörg Butt var utestengd grunna raudt kort. Etter kvart fortrengte han Butt som førstekeeper for Bayer Leverkusen. Han har kontrakt med klubben til 2012.

Adler har fleire landskampar for diverse aldersbestemte lag. Han var teken ut i troppen til U21-EM i 2006, men måtte bli heime grunna ribbeinsskaden sin.

Adler vart teken ut i Tyskland sin tropp til fotball-EM i 2008 saman med Jens Lehmann og Robert Enke. Han debuterte for landslaget 11. oktober 2008 i ein 2-1-siger over Russland i ein kvalifiseringskamp til fotball-VM i 2010. I mars 2010 vart han peika ut som førstekeeper for Tyskland under fotball-VM, men litt over ein månad før meisterskapen vart det klart at han måtte stå over VM grunna ein ribbeinsskade.

''Denne artikkelen begynte med ei omsetjing frå tysk wikipedia 9. mars 2010.

Tyske fotballspelarar
Bayer Leverkusen-spelarar
Iker Casillas

Iker Casillas Fernández () er ein spansk fotballspelar som har vore keeper for Real Madrid og det spanske landslaget.

Casillas har spelt heile karrieren sin i klubben i heimbyen, som han melde seg inn i som åtteåring. Han fekk gjennombrotet sitt i sesongen 1999/2000, då han erstatta den skadde Bodo Illgner i Champions League-finalesigeren mot Valencia.

Ei tid mista han førstelagsplassen til César Sánchez, men vann plassen attende etter at han kom inn som reserve for veteranen i Champions League-finalen i 2002 mot Bayer Leverkusen og bidrog sterkt til Real Madrid sin siger med ei rekkje fine redningar.

I 2008-sesongen vart han kåra til verdas beste keeper, framfor profilar som Gianluigi Buffon, Edwin van der Sar og Petr Čech. Det framifrå spelet hans i EM og for Real Madrid vart også lønna med "Zamora-prisen" for minst baklengsmål i ligaen.

I februar 2009 braut Casillas rekorden for flest kampar spelt av ein keeper for Real Madrid, med 454 kampar, berre 27 år gammal.

Casillas spelte fleire landskampar for aldersbestemte landslag. Han debuterte for A-landslaget 19 år og 14 dagar gammal, i ein kamp mot Sverige. Han var unytta reserve under EM i 2000. Under VM i 2002 i Sør-Korea og Japan var han førstekeeper, etter at Santiago Cañizares måtte stå over meisterskapen med skade. Casillas fekk stor merksemd etter at han redda to straffespark då Spania slo ut Irland på straffespark og avanserte til kvartfinalen.

Han spelte alle kampane i kvalifiseringa til EM i 2004, og slepte berre inn fire mål.

Casillas var førstekeeper og landslagskaptein då Spania vann EM i 2008, og spelte ei viktig rolle då Italia vart slått ut i kvartfinalen. Etter 120 mållause minutt redda han to straffar i straffesparkkonkurransen som Spania vann 4-2. Både i semifinalen mot Russland og i finalen mot Tyskland heldt han buret reint.

I september 2009 sette Casillas rekord i flest landskampar for Spania utan å sleppe inn mål, med 57 kampar. 14. november 2009 spelte han sin 100. landskamp for Spania.

Kjelder
Denne artikkelen begynte med ei omsetjing frå bokmålswikipediaen og engelsk wikipedia 9. mars 2010.

Spanske fotballspelarar
Real Madrid-spelarar
Spelarar i Fotball-EM 2000
Spelarar i Fotball-EM 2004
Spelarar i Fotball-EM 2008
Spelarar i Fotball-EM 2012
Målvakter i fotball
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014
Legendrepolynom

Legendrepolynom er i matematikk løysingar til differensiallikninga til Legendre: 

Dei er kalla opp etter Adrien-Marie Legendre. Denne ordinære differensiallikninga møter ein som regel i fysikk og andre tekniske felt. Særleg oppstår han når ein løyser Laplace-likninga (og tilknytte partielle differensiallikningar) i sfæriske koordinatar.  

Differensiallikninga til Legendre kan løysast ved å bruke standar potensrekke-metode. Likninga har regulære singularpunkt ved x = ±1 så generelt vil løysinga til ei rekkje omkring origo berre konvergere for |x| < 1. Når n er eit heiltal er løysinga Pn(x) som er regulær ved x = 1 òg regulær ved x = −1 og rekkjene fr denne løysinga vert avslutta (er altså eit polynom).

Desse løysingane for n = 0, 1, 2, ... (med normaliseringa Pn(1) = 1) dannar ei polynomrekkje av ortogonale polynom kalla Legendrepolynoma. Kvart Legendrepolynom Pn(x) er eit nte-grads polynom. Det kan uttrykkast ved hjelp av Rodrigues-formelen:

At desse polynoma tilfredsstiller differensiallikninga til Legendre () følgje av differensieringa (n+1) multiplisert på begge sider av identiteten 

og ved å bruke den generelle Leibniz-regelen for gjentakande differensieringar.  Pn kan òg definerast som koeffisientar i ei Taylorrekkje-utviding:

.

I fysikk dannar denne funksjonen grunnlaget for multipolutvidingar.

Sjå òg
 Tilknytt Legendrefunksjon
 Gaussisk kvadratur
 Gegenbauerpolynom
 Legendre sine rasjonelle funksjonar
 Turán-ulikskapane
 Legendrebølgjer

Bakgrunnsstoff
Ei rask uformell utleiing av Legendrepolynom i kvantemekanikken til hydrogen
Wolfram MathWorld om Legendrepolynom
Modul for Legendrepolynom av John H. Mathews

Kjelder 
Denne artikkelen bygger på «Legendre polynomials» frå ,  den 9. mars 2010. 
 oppgav desse kjeldene: 
 .
 

Spesielle hypergeometriske funksjonar
Ortogonale polynom
Polynom